"Dikgato tsa sešweng di bontsha seno ka tlhamalalo, go akaretsa le dikgato tsa setlamo sa dijanaga (Ford), setlamo sa dikhemikhale (BFG Rail) le sa ditlhagisiwa tsa diintaseteri tsa motlakase (Aberdare) mmogo le bao ba fisegelang go beeletsa ba makala a tshwana le la tlhagiso ya dijo (PepsiCo) mme setlamo seno sa bofelelo go letetswe gore se tlhagise thulaganyo e e tlhamaletseng ka merero ya sona fa go tla mo bao ba tshotseng dišere le mo melawanataolong.1 Phisegelo ya PepsiCo ya go reka Pioneer Foods ka R25 bilione ke maitlhomo a a tlhamaletseng a a supang gore e na le tshepo mo tsamaisong ya ikonomi mo nageng ya Aforika Borwa.2 Setlamo seno sa dijanaga se tsibositse gore maano a sona a go atolosa setlamo a tla tlholela batho ba le 1200 ditiro, mme seno se tla kgonagala ka go diragatsa maikano a sona a go beeletsa R3 bilione."